CELEX: 62017TA0255
Language: et
Date: 2020-10-05 00:00:00
Title: Kohtuasi T-255/17: Üldkohtu 5. oktoobri 2020. aasta otsus – Les Mousquetaires ja ITM Entreprises versus komisjon (Konkurents – Keelatud kokkulepped – Haldusmenetlus – Kontrollide määramise otsused – Määruse (EÜ) nr 1/2003 artikli 20 õigusvastasuse vastuväide – Õigus tõhusale õiguskaitsevahendile – Põhjendamiskohustus – Õigus ruumide puutumatusele – Piisavalt veenvad kaudsed tõendid – Proportsionaalsus – Tühistamishagi – Etteheited kontrolli käigu kohta – Eraelu puudutavate andmete konfidentsiaalsuse kaitsest keeldumine – Vastuvõetamatus)

30.11.2020   
            
            
               ET
            
            
               Euroopa Liidu Teataja
            
            
               C 414/32
            
         
      Üldkohtu 5. oktoobri 2020. aasta otsus – Les Mousquetaires ja ITM Entreprises versus komisjon
      (Kohtuasi T-255/17) (1)
      
      (Konkurents - Keelatud kokkulepped - Haldusmenetlus - Kontrollide määramise otsused - Määruse (EÜ) nr 1/2003 artikli 20 õigusvastasuse vastuväide - Õigus tõhusale õiguskaitsevahendile - Põhjendamiskohustus - Õigus ruumide puutumatusele - Piisavalt veenvad kaudsed tõendid - Proportsionaalsus - Tühistamishagi - Etteheited kontrolli käigu kohta - Eraelu puudutavate andmete konfidentsiaalsuse kaitsest keeldumine - Vastuvõetamatus)
      (2020/C 414/51)
      Kohtumenetluse keel: prantsuse
      
         Pooled
      
      
         Hagejad: Les Mousquetaires (Pariis, Prantsusmaa) ja ITM Entreprises (Pariis) (esindajad: advokaadid N. Jalabert-Doury, B. Chemama ja K. Mebarek)
      
         Kostja: Euroopa Komisjon (esindajad: B. Mongin, A. Dawes et I. Rogalski, keda abistas advokaat F. Ninane)
      
         Kostja toetuseks menetlusse astuja: Euroopa Liidu Nõukogu (esindajad: S. Boelaert, S. Petrova ja O. Segnana)
      
         Ese
      
      ELTL artikli 263 alusel esitatud nõue tühistada esiteks esimese võimalusena komisjoni 21. veebruari 2017. aasta otsus C(2017)1361 (final), millega kohustati Les Mousquetaires’i ja kõiki tema otseselt või kaudselt kontrollitavaid äriühinguid alluma kontrollile vastavalt nõukogu määruse (EÜ) nr 1/2003 artikli 20 lõigetele 1 ja 4 (juhtum AT.40466 – Tute 1), ning komisjoni 21. veebruari 2017. aasta otsus C(2017) 1360 (final), millega kohustati Les Mousquetaires’i ja kõiki tema otseselt või kaudselt kontrollitavaid äriühinguid alluma kontrollile vastavalt nõukogu määruse (EÜ) nr 1/2003 artikli 20 lõigetele 1 ja 4 (juhtum AT.40467 – Tute 2), ning teise võimalusena komisjoni 9. veebruari 2017. aasta otsus C(2017) 1057 (final), millega kohustati Intermarché’d ja kõiki tema otseselt või kaudselt kontrollitavaid äriühinguid alluma kontrollile vastavalt nõukogu määruse (EÜ) nr 1/2003 artikli 20 lõigetele 1 ja 4 (juhtum AT.40466 – Tute 1), ning komisjoni 9. veebruari 2017. aasta otsus C(2017) 1061 (final), millega kohustati Intermarché’d ja kõiki tema otseselt või kaudselt kontrollitavaid äriühinguid alluma kontrollile vastavalt nõukogu määruse (EÜ) nr 1/2003 artikli 20 lõigetele 1 ja 4 (juhtum AT.40467 – Tute 2), ning teiseks otsus, millega komisjon ühelt poolt kogus ja kopeeris andmeid, mis sisaldusid sidevahendites ja andmekandjatel, mis sisaldasid nende seadmete kasutajate eraelu puudutavaid andmeid, ning teiselt poolt lükkas tagasi hagejate taotluse saada asjaomased andmed tagasi.
      
         Resolutsioon
      
      
                  1.
               
               
                  Tühistada komisjoni 9. veebruari 2017. aasta otsuse C(2017) 1057 (final), millega kohustati Intermarché’d ja kõiki tema otseselt või kaudselt kontrollitavaid äriühinguid alluma kontrollile vastavalt nõukogu määruse (EÜ) nr 1/2003 artikli 20 lõigetele 1 ja 4 (juhtum AT.40466 – Tute 1), artikli 1 punkt b ning komisjoni 21. veebruari 2017. aasta otsuse C(2017) 1361 (final), millega kohustati Les Mousquetaires’i ja kõiki tema otseselt või kaudselt kontrollitavaid äriühinguid alluma kontrollile vastavalt nõukogu määruse (EÜ) nr 1/2003 artikli 20 lõigetele 1 ja 4 (juhtum AT.40466 – Tute 1), artikli 1 punkt b.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta Les Mousquetaires’i ja ITM Entreprises’i ning Euroopa Komisjoni ja Euroopa Liidu Nõukogu kohtukulud nende endi kanda.
               
            
         (1)  ELT C 231, 17.7.2017.